**Pokyny k stravovaniu v ŠJ K. Brúderovej platné od 9.1.2023**

**Stránkové dni: v pracovné dni od 07:30 do 08:00.**

**Telefonický kontakt: 02/43 71 22 38**

Vedúca školskej jedálne: Mgr. Silvia Ferková

**Školská jedáleň** – nesmie chýbať v poriadnej škole!

Škola je zapojená do projektu **„ZDRAVÁ ŠKOLA“,** a preto dbáme na to, aby sa žiaci a zamestnanci zdravo stravovali.

Denné menu pozostáva z polievky, hlavného jedla, nápoja, ovocia alebo šalátu. Šaláty pripravujeme vždy čerstvé podľa sezónnej zeleniny.

Obedy pripravujeme podľa materiálno – spotrebnej normy a receptúry pre školské stravovanie.

Aktuálny jedálny lístok je vyvesený pri hlavnom vchode do školy, na portáli e-školy a v školskej jedálni.

**Objednávanie obedov:**

Na základe Zápisného lístka sa dieťa na obed prihlasuje automaticky na ďalší mesiac dovtedy, pokiaľ ho rodič **neodhlási**. Ak si žiak **druhého stupňa čip zabudne doma, ohlási to bezodkladne vedúcej jedálne na začiatku veľkej prestávky** a bude mu **vystavený náhradný lístok** s jeho menom a dátumom výdaja obeda. Žiakom prvého stupňa, ktorí navštevujú ŠKD urobí overenie s vedúcou kuchyne vychovávateľ alebo učiteľ, ktorý je na obede so žiakmi ako dozor. V opačnom prípade obed nebude vydaný. Stravu je potrebné uhradiť vopred do 25. dňa v mesiaci tak, aby k 1. dňu nasledujúceho mesiaca bola uhradená (prevod na účet a preklopenie do Edupage systému vyžaduje spolu dva pracovné dni, platby šekom cez poštu až 5 pracovných dní). Neuhradenie platby je dôvodom na vymáhanie dlžnej sumy po písomnom upozornení na dlh a **zablokovaním vydania stravy**.

Cena stravnej jednotky:

1. stupeň ZŠ: **2,10 €**
2. stupeň ZŠ:  **2,30 €**

MŠ:  **2,50 €** (desiata 0,60 €, obed 1,40 €, olovrant 0,50 €)

**Okrem individuálnych platieb podľa súm za stravu uvedených v Edupage sa môžete rozhodnúť aj pre paušál za mesačnú stravnú jednotku:**

Stravník – žiak ZŠ **1. stupeň** 2,10 x 20 (priemer pracovných dní) = 42 + 7,00 € mesačná réžia paušál =  **49 € mesačne**

Stravník – žiak ZŠ **2. stupeň** 2,30 x 20 (priemer pracovných dní) = 46 + 7,00 € mesačná réžia paušál = **53,00 € mesačne** Zmena v jedálnom lístku je vyhradená.

**Prevádzková doba:**

Obedy sa vydávajú v čase od **11:45 do 14:00 h.** každý pracovný deň. V mimoriadnych prípadoch (koniec školského roka, celoškolské akcie a podobne) riaditeľ školy vopred oznámi zmenu v čase vydávania obedov.

**Spoločné informácie:**

Platba za stravu sa uhrádza na účet vo VUB banke Slovensko, a.s. číslo účtu:

# SK78 0200 0000 0035 5919 3353

Platby sa uhrádzajú na vyššie uvedené číslo účtu. Používajte správny variabilný symbol žiaka (uvedený aj na Edupage na stránke s platbami). Do poznámky pre prijímateľa Vás prosíme, uveďte meno a priezvisko dieťaťa (nie rodiča). Ak sa jedným platobným príkazom realizuje platba za viacero žiakov, okrem mien žiakov uveďte k ich menám aj rozpis súm za stravné.

**Platbu cez šekovú poukážku je potrebné dohodnúť s vedúcou ŠJ.**

Strava sa uhrádza na mesačnej báze. Potvrdenie o platbe netreba odovzdávať **vedúcej školskej jedálne, ak si ho ona sama nevyžiada.** Preplatky sa vracajú raz za rok na konci šk. roku, ak si to písomne vyžiada rodič. Pokiaľ žiak zostáva na našej škole aj v novom školskom roku, preplatky sa prenášajú do nového školského roka.

**Odhlasovanie obedov:**

V prípade choroby alebo z iného dôvodu, môžu rodičia stravníka odhlásiť **cez Edupage**, u vedúcej školskej jedálne osobne, mailom (**jedalenvajnory@gmail.com**) alebo telefonicky (**02/ 43 71 22 38**)

Najvýhodnejšie pre správu stravovania žiaka je používať Edupage:

* používanie je jednoduché a efektívne
* odhlásenie (alebo aj prihlásenie) stravy žiaka na jednotlivé dni a to aj na dlhšiu dobu
* viete si sledovať finančný stav konta stravovania
* viete koľko máte uhradiť každý mesiac aj s dátumom splatnosti.
* viete zaplatiť cez VIAMO, pričom zaplatenú sumu budete vidieť do pár minút na Edupage Prístupové údaje získate na e-mail uvedený na zápisnom lístku na stravu. Pri odchode na inú školu, dlhodobé odhlásenie alebo nastavenie špeciálneho režimu stravovania kontaktujte, prosím, vedúcu ŠJ.

**Vyúčtovanie preplatkov:**

Stravné koncom školského roka vyúčtujeme resp. presunieme do ďalšieho školského roka. Každý stravník, ktorý ukončí dochádzku do MŠ alebo ZŠ požiada o vrátenie preplatku za stravné písomnou formou, kde uvedie číslo účtu, na ktorý majú byť preplatky vrátené.

**Správanie sa žiakov v ŠJ:**

***Žiak:***

* 1. Má právo stravovať sa v ŠJ. Do jedálne vstupuje v čase určenom na obed po poslednej vyučovacej hodine.
  2. Do jedálne prichádza disciplinovane. Zaradí sa, nepredbieha sa a dodržiava pokyny dozor konajúceho ako aj iných učiteľov a vychovávateľov.
  3. Pri stole sa správa slušne, nevykrikuje, nerozpráva nahlas, neničí príbory a obrusy, ovocie konzumuje v jedálni, nerozhadzuje a nevynáša ho.
  4. Odnáša použitý riad k okienku, nechá po sebe čisté miesto, v prípade znečistenia si utrie stôl, prípadne upozorní kuchárku v ŠJ, pri odchode od stola zasunie stoličku.
  5. Je povinný mať čip alebo náhradný stravný lístok. Žiak, ktorý nemá čip (stratil alebo zabudol), upozorní na to vedúcu ŠJ alebo hlavnú kuchárku. Ak sústavne porušuje zásady stolovania, môže byť dočasne vylúčený zo školskej jedálne.
  6. Obedy žiakom do obedárov nebalíme

**Dozor v ŠJ a iné**

* 1. Je zabezpečený pedagogickými zamestnancami školy podľa rozvrhu dozorov na príslušný mesiac.
  2. Čistota stolov je zabezpečená zamestnancami ŠJ. Upratovanie po skončení výdaja obedov je zabezpečené zamestnancom školy.
  3. Prípadné pripomienky, sťažnosti, námety a otázky k stravovaniu, hygiene, je možné prerokovať iba s vedúcu ŠJ alebo riaditeľom školy.

Mgr. Silvia Ferková V Bratislave dňa 9.1.2023

Vedúca školskej jedálne